Ago Lilleorg

pisi|Ago Lilleorg, 2018 

Ago Lilleorg (sündinud 26. oktoobril 1969 Tallinnas) on Eesti kristlik vaimulik ja kaplan. Ta on 2022. aastast Eesti Kaitseväe peakaplan. 

Ta on Eesti Kristliku Nelipühi Kiriku Toompea koguduse vanempastor (alates 15. augustist 2004), NextStep Piiblikooli juht ja oli esimene pühitsetud nelipühi piiskop Eestis (2004–2012).Intervjuu Ago Lilleorg´iga (november 2018)

 Lapsepõlv ja kooliaastad 
Ago Lilleorg kasvas üles metodisti kiriku taustaga kristlikus kodus Juhan ja Maia Lilleoru esimese lapsena. Pärast teda sündis kolm tütart.

Ago käis pühapäevakoolis Eesti Metodisti Kiriku Tallinna koguduses.

Lapsepõlv möödus Tallinnas Uue Maailma piirkonnas. Ago Lilleorg läks õppima Tallinna 20. Keskkooli (praegune Tallinna Ühisgümnaasium). Pärast 8. klassi lõpetamist (1985) õppis ta Keila 1. Keskkoolis, mida ta ei lõpetanud. Keskhariduse sai Tallinna 1. Õhtukeskkoolist 1989. aastal.pisi|Ago Lilleorg Tallinn, 1973

 Vaimulik pöördumine 
Ago Lilleorg kasvas kristlikus kodus, kuid see ei teinud temast kristlast. Isikliku pöördumise elas Lilleorg läbi 1991. aastal Saue Vabakirikus väliseesti EELK õpetaja Helmut Rüdmiku kuulutuse mõjul. Ago Lilleorg sai ristitud Eesti Kristliku Kiriku (praegu Eesti Kristlik Nelipühi Kirik) pastori Märt Vähi poolt 13. oktoobril 1992. Ristimine toimus endise EKP Keskkomitee peahoones (praegu Eesti Vabariigi Välisministeerium) Islandi väljakul. 

Lilleorg osales Eesti Kristliku Kiriku korraldatud kristlikul suveseminaril 1992. aastal. See kestis 1,5 kuud ning pärast seda, septembris 1992, asus õppima vastavatud Eesti Kristliku Kiriku Piiblikooli Sakus. Mõne kuu pärast kolis kool Suurupisse, endisse Nõukogude armee allveelaevade juhtimise baasi. Piiblikooli lõpetas Lilleorg koos 24 õpilasega 5. juunil 1993.

 Vaimuliku teenimistöö aastad 
Ago Lilleorg ordineeriti pastoriks 6. juunil 1993 vanempastor Allan Lauri poolt Eesti Kristliku Kiriku Tallinna koguduses. Agost sai üks koguduse pastoreid Allan Lauri kõrval. 

1994. aastal kutsuti Lilleorg Eesti Kaitseväkke ning ta asus teenima Tapa Lennuväe- ja Haldusvalvekompaniis 30. septembril 1994. Ajateenistuse jooksul asus ümber Tallinna 1995. aasta jaanuaris ajateenija-kaplani ametikohale. Kuigi ametlikult kaplani kohta polnud loodud, võimaldati tal teha kaplanitööd. 31. augustist 1995 kuni 2001. aastani teenis Lilleorg Eesti kaitseväe esimese üksusekaplanina Tartu Üksik-Jalaväekompaniis. Seejärel teenis ta kaplanina Kaitseväe Ühendatud Õppeasutustes kuni 2004. aasta 1. septembrini, mil ta arvati reservi.

Eesti Kristliku Nelipühi Kiriku Tallinna kogudus kutsus Ago Lilleoru vanempastoriks pärast senise vanempastori Allan Lauri raske haiguse teatavaks saamist 2004. suvel. Lilleorg õnnistati koguduse vanempastoriks 15. augustil 2004. Pärast Allan Lauri lahkumist ajast igavikku valis Eesti Kristlik Nelipühi Kiriku (EKNK) Juhtide Nõukogu Ago Lilleoru piiskopiks. Tema piiskopiks pühitsemine toimus 15. aprillil 2005, kus ta teenis kirikujuhina kuni 12. märtsini 2016. Lilleoru kiriku juhtimise ajal kolis Eesti Kristliku Nelipühi keskus ja Tallinna kogudus (praegu Toompea kogudus) Toompeale, ostes ära vana Harjuoru võimla.

 Teoloogiaõpingud 
 Kõrgem Usuteaduslik Seminar, usuteaduse diplomiõpe 1995–1999. Diplomitöö teema: „Õiglase ja ebaõiglase sõja arusaam üld- ja kirikuajaloos läbi õhtumaise kristliku mõtlemise.“ Juhendaja Andres Saumets
 Tartu Ülikooli usuteaduskond, usuteaduse bakalaureus (baccalaureus artium) 2000. „Õiglase ja ebaõiglase sõja arusaam kirikuajaloos.“ Juhendaja Andres Saumets
 Tartu Ülikooli usuteaduskond, usuteaduse magister (magister theologiae) 2000–2003. Magistritöö teema: „Sõjaeetika teooriate võrdlus kristlikust perspektiivist“ Juhendaja Jaanus Noormägi
 Tartu Ülikooli usuteaduskond, doktoriõpingud alates 2017. aastast. Juhendaja Kaido Soom

 Uute koguduste rajamine 
2012. aastal kujundas Ago Lilleorg visiooni ehitada ja rajada eluandvaid kogudusi ja usukogukondi üle kogu Eestimaa. Sellest sai alguse uus koguduse rajamise laine EKNK-s, mille tulemusena on rajatud 6 uut kogudust. Nähes vajadust treenida uusi koguduste juhte, koguduse rajajaid ja kaastöölisi, rajas Ago Lilleorg koos Rodney Corcorani (Kanada) ja Simon Grafiga (Taani) NextStep Piiblikooli. NexstStep Piiblikool tegutseb SA EKNK Õppekeskuse juures. NextStep Piiblikooli juures tegutseb üheaastane piiblikool, õhtukool ning suveseminar.

 Vabatahtlik ühiskondlik töö 
 EKNK Õppekeskus SA, juhatuse esimees, alates 2016
 Raadio 7 juhatuse esimees 2004–2017
 Eesti Kristlik Televisioon, juhatuse liige alates 2004
 EKNK Fookus kogudus, juhatuse liige alates 2016
 PEF (Pentecostal European Fellowship) koguduse rajamise koordinaator, alates 2016

 Isiklikku 
Ago Lilleorg abiellus 1994. aastal Maire Lilleoruga (neiupõlvenimi Metsis). Neil on tütar Merje Mia. Pere elab Tallinnas.
pisi|Maire Lilleorg Taevaskoda, 2018

 Tunnustus 
 Mälestusmedal „10 aastat taastatud Kaitseväge” 
 Kaitseväe teeneterist eeskujuliku teenistuse eest

 Allikad 

 Välislingid 
 http://piiblikool.ee/et/
 https://etv.err.ee/v/kultuurisaated/videod/bb1f358c-1749-4b20-a842-c1db19853985/piiskop-ago-lilleorg-jumalateenistusel-me-vajame-oma-elus-kindlamat-alust
 https://arhiiv.err.ee/vaata/ajalik-ja-ajatu-eesti-kristliku-nelipuhi-kiriku-piiskop-ago-lilleorg
 https://vikerraadio.err.ee/800273/palvus-p-ago-lilleorg
 https://arhiiv.err.ee/guid/20150923205411201000300112290E2BA238B440000009708B00000D0F103207
 https://arhiiv.err.ee/guid/20151128192857901000300112290E2BA238B440000000792B00000D0F031114
 http://nlinetwork.com/summit2017/

Kategooria:Eesti nelipühi vaimulikud
Kategooria:Piiskopid
Kategooria:Sündinud 1969